ഇന്ന് ലോക മുള ദിനം: ബാവലിതീരത്തുണ്ട് മുളങ്കാടിന് കാവലാള് കേളകം: കേളകം കുണ്ടേരിയില് ബാവലിപ്പുഴയുടെ തീരത്തോടു ചേര്ന്ന് ഒരേക്കറിലധികം വരുന്ന തന്റെ കൃഷിയിടത്തില് വ്യത്യസ്തങ്ങളായ അമ്ബതിലധികം ഇനം മുളകള് നട്ടുവളര്ത്തുകയാണ് പരിസ്ഥിതി പ്രവര്ത്തകനും റിട്ട. സാമൂഹ്യശാസ്ത്ര അദ്ധ്യാപകനുമായ കുന്നുംപുറത്ത് കെ.ജെ. അപ്പച്ചന്. പതിനാറാം വയസിലാണ് മുളയോട് ചങ്ങാത്തം കൂടിയത്..അന്ന് ബാവലിപ്പുഴയോരത്തും വീട്ടുവളപ്പിലുമെല്ലാം ധാരാളമായി കാണപ്പെട്ടിരുന്ന മുളങ്കാടുകള് പൂത്തപ്പോള് ഒരു കൗതുകത്തിനായി ചുവട്ടില് നിന്നും കുറേ മുളംതൈകള് ശേഖരിച്ച് നടുകയായിരുന്നു. തുടര്ന്ന് മുളന്തൈ നടുന്നതും പരിപാലിക്കുന്നതും ശീലമായി. യാത്രകളില് മുളയുടെ വ്യത്യസ്ത ഇനം എവിടെ കണ്ടാലും അത് തന്റെ കൃഷിയിടത്തിലെത്തിക്കും അപ്പച്ചന് മാസ്റ്റര്. ഇദ്ദേഹത്തിന്റെ കൃഷിയിടത്തില് ഇന്ന് സ്വദേശിയും വിദേശിയുമായി അമ്ബതിലധികം ഇനം മുളകളുണ്ട്. കേരളത്തിന്റെ പല ഭാഗങ്ങളില് നിന്നും ശേഖരിച്ചതിനു പുറമെ ഇന്ത്യയിലെ വടക്കുകിഴക്കന് സംസ്ഥാനങ്ങളിലെ യാത്രകളില് നിന്നെല്ലാം അദ്ദേഹം മുളംതൈകള് കൊണ്ടുവന്നിരുന്നു. ഹിമാലയത്തില് നിന്നുപോലും തൈകള് കൊണ്ടുവന്ന് നട്ടു.ഏറ്റവും കൂടുതല് തൈകള് ശേഖരിച്ചത് വയനാട്ടിലെ ഉറവില് നിന്നുമാണ്. പുഴയോരത്തെ മുളങ്കാടുകള് പരിചയപ്പെടാനായി പീച്ചി മുള ഗവേഷണ കേന്ദ്രം ഡയറക്ടര് അപ്പച്ചന്റെ വീട്ടില് വന്നിട്ടുണ്ട്. കൃഷിയിടത്തില് കാണാത്ത ഇനങ്ങള് പീച്ചിയില് നിന്നും ശേഖരിക്കാന് ഇതിലൂടെ വഴിയൊരുങ്ങി. കൂടാതെ അപ്പച്ചന് മുളകളോടുള്ള ഇഷ്ടമറിയാവുന്ന സുഹൃത്തുക്കള് പുതിയ ഒരിനം എവിടെ കണ്ടാലും അദ്ദേഹത്തെ അറിയിക്കും. ആ സ്നേഹമാണ് ഇന്ന് ഒരു മുളങ്കാടായി മാറിയിരിക്കുന്നത്. വെളിമാനം ഹയര് സെക്കന്ഡറി സ്കൂളില് നിന്നും സോഷ്യല് സയന്സ് അദ്ധ്യാപകനായി 2016ല് വിരമിച്ച അദ്ദേഹത്തിന്റെ പരിസ്ഥിതി സ്നേഹം പല സ്കൂളുകളിലും മുളകള് നട്ടു പിടിപ്പിക്കുന്നതിന് പ്രയോജനപ്പെട്ടു. യോഗയില് എം.എസ് .സി യും, കൗണ്സിലിംഗില് പി.ജി.ഡിപ്ലോമയും നേടിയിട്ടുണ്ട്. ശില്പകലയിലും മികവു തെളിയിച്ച അദ്ദേഹം ഇപ്പോള് മുളകള്ക്കൊപ്പം കൃഷിയിലും ഗാര്ഡനിംഗിലും, ചെറുതേനീച്ച വളര്ത്തലിനും കൂടി സമയം കണ്ടെത്തുന്നുണ്ട്. പരിസ്ഥിതിയോടും മുളയോടുമുള്ള അപ്പച്ചന് മാഷിന്റെ സ്നേഹത്തിന് കരുത്തുപകരാന് അദ്ദേഹത്തിന്റെ കുടുംബാംഗങ്ങളും ഒപ്പമുണ്ട്. പാവപ്പെട്ടവന്റെ തടി പുല്ലു വര്ഗത്തിലുള്ള ഏറ്റവും വലിയ സസ്യമായ മുള പാവപ്പെട്ടവന്റെ തടി എന്ന പേരിലും അറിയപ്പെട്ടിരുന്നു.പണ്ടുകാലങ്ങളിലെ ഓലമേഞ്ഞ വീടുകളിലെ കഴുക്കോലും വാരിയും, ചുമരും വാതിലുമെല്ലാം മുളകൊണ്ടുള്ളതായിരുന്നു. ഇന്ന് നിരവധിയായ മൂല്യവര്ദ്ധിത ഉല്പന്നങ്ങള് മുളയില് നിന്നുമുണ്ടാക്കാന് കഴിയുന്നുണ്ട്. കരകൗശല വസ്തുക്കള്ക്ക് പുറമെ ഭക്ഷണ പദാര്ത്ഥങ്ങളും ഉണ്ടാക്കാം. മുളയരികൊണ്ടുള്ള അവലോസുണ്ട, ഉണ്ണിയപ്പം,മുളയുടെ കൂമ്ബുകൊണ്ടുള്ള അച്ചാറ്, ചമ്മന്തിപ്പൊടി, പുട്ട്, പായസം അങ്ങനെ പോകുന്നു ലിസ്റ്റ്. കേരളത്തില് സര്വ്വസാധാരണയായി കാണുന്ന കല്ലന്മുള, മഞ്ഞമുള, പെന്സില് മുള, ഖടുവ, ആനമുള,ചൈനീസ്, ബാല്ക്കോവ, ബ്ലാക്ക് ബാംബു, ബുദ്ധഗോള്ഡ്, ട്രാവണ് കോറിക്ക, ടൂള്ഡ, ആസ്പര്, ആസാംഗോള്ഡ്, വാക്കിംഗ് ബാംബു, ഈറ്റ, ലാത്തി മുള, ഗ്രീന് ഗോള്ഡ്, കാസര്ഗോഡന് തുടങ്ങിയ മുള വര്ഗ്ഗങ്ങള് പരിചയപ്പെടാനും പഠിക്കാനുമാഗ്രഹിക്കുന്ന ധാരാളം പേര് ഇവിടെ വരാറുണ്ട് അപ്പച്ചന് മാസ്റ്റര്